**ЭЛЕКТРОН ТИЗИМ - КОРРУПЦИЯГА ҚАРШИ КУРАШИШНИНГ МУҲИМ БУҒИНИ**

Сўнгги йилларда мамлакатимизда коррупциянинг олдини олиш ва унга қарши курашиш, давлат ва жамият қурилишининг барча соҳаларида коррупцион омилларга чек қўйишга қаратилган кенг кўламли ислоҳотлар олиб борилмоқда. Таъкидлаш жоизки, мазкур ислоҳотларни амалга оширишда рақамли технологиялар муҳим ўрин тутади.

Бугунги кунда **“Ўзбекистон телекоммуникация тармоқларини бошқариш Республика маркази” Давлат унитар корхонаси (**“ЎзТТБРМ” ДУК) Республикамизда телекоммуникация тармоқларини автоматлаштирилган бошқарув тизимини яратиш телекоммуникация тизимларида содир бўлаётган узилишларни ўз вақтида бартараф этиш ва барқарор ишлашини таъминлаш, фавқулодда вазиятларда ва ҳар қандай шароитда Ўзбекистон Республикаси аҳолисини узликсиз алоқа хизматлари билан таъминлаш йўлида муносиб ҳизмат қилиб келмоқда.

“ЎзТТБРМ” ДУК да Коррупцияга қарши курашиш (“Комплаенс назорат” тизими) бўйича ички назорат тузилмаси жорий этилиб, бир қатор ишлар олиб борилмоқда.

“Комплаенс назорат” тизими тўлақонли ишлашини таъминлаш мақсадида мавжуд ички идоравий ҳужжатларга ўзгартириш киритилди ва янги идоравий ҳужжатлар (низом, тартиб ва регламентлар) ишлаб чиқилиб, тасдиқланди.

Соҳада коррупцияни олдини олиш ва унга қарши курашиш бўйича кенг тарғибот ишлари олиб борилмоқда. Ушбу ишларни тизимли ёритиш мақсадида «ЎзТТБРМ» ДУК нинг расмий веб-сайтида коррупцияни олдини олиш ҳамда очиқлик ва шаффофликни таъминлаш мақсадида тегишли саҳифа ташкил этилиб, мазкур йўналишда амалга оширилаётган ишлар, тегишли меъёрий ҳужжатлар ва ҳисоботлар жойлаштириш режалаштирилган.

Видеоконференс алоқа тизимидан фойдаланган ҳолда ҳар ҳафталик ўқув соатлари ташкиллаштирилиб, ходимларга турли йўналишларда маърузалар, семинарлар ўтказилмоқда ва кенг тушунтириш ишлари олиб борилмоқда.

Шу ўринда фойдаланувчиларимизда соҳа хизматларини кўрсатишда коррупцион ҳолатлар юзасидан ишончли ва асосли маълумотлар бўлса ёки бундай ҳолатларга гувоҳ бўлсангиз, «ЎзТТБРМ» ДУК нинг коррупцияга қарши курашиш бўйича бўлими (71-240-07-24) ҳамда корхонанинг телеграмдаги *@uztbmbot* боти орқали мурожаат йўллашингиз мумкин.

 **«ЎзТТБРМ» ДУК директори
 Улуғбек ШАКИРОВ**